**ЖЕНЕВСКА ДЕКЛАРАЦИЯ**

(приета на 2-та Генерална Асамблея на СМА, Женева, септ. 1948 г.; посл. изм. и доп. 2005 и 2006)

* В момента на приемането ми за член на медицинската професия:
* Тържествено обещавам да посветя живота си в служба на човечността;
* Ще отдавам на моите учители почитта и благодарността, които те заслужават;
* Ще упражнявам моята професия добросъвестно и с достойнство;
* Здравето на всеки мой пациент ще бъде за мен от първостепенно значение;
* Ще зачитам тайните, които ми са доверени, дори след смъртта на пациента;
* Ще поддържам с всички средства, с които разполагам, честта и благородните традиции на медицинската професия;
* Моите колеги ще бъдат мои братя;
* Няма да допускам съображения за възраст, заболяване или инвалидност, религия, етнически произход, пол, националност, раса, политическа принадлежност, сексуална ориентация или социално положение да се намесят между моя дълг и моя пациент;
* Ще поддържам най-висок респект към човешкия живот;
* Няма да използвам моите медицински познания за нарушаване на човешките права и граждански свободи, дори под заплаха;
* Давам тези обещания тържествено, свободно и според честта си.